
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.77360 

Έγκριση πολεοδομικής μελέτης τμήματος της πολεοδο- 

μικής ενότητας 8«Καραγάτς» της κοινότητας Άνω Βό¬ 
λου (Ν. Μαγνησίας)». 

Ο ΠΡΟΕΔΡΟΙ χ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33), όπως το άρθρο 6 τροποποιήθηκε με την παρ. 
2 του άρθρου 8 του Ν.1512/1985 «Τροποποίηση και συ¬ 
μπλήρωση πολεοδομικών διατάξεων ρύθμιση συναφών 
θεμάτων και θεμάτων του Ταμείου Νομικών (Α' 4). 

2. Τις διατάξεις του άρθρου 3 του Ν.Δ/τος της 
17.7.1923 «Περί σχεδίων πόλεων κ.λ.π.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6,7,8,9του Ν.1577/1985 
«Γενικός Οικοδομικός Κανονισμός», (Α' 210) όπως τροπο¬ 
ποιήθηκαν με το άρθρο 13 (παρ. 1, 2 και 3) του Ν.1647/ 
1986 «Οργανισμός Κτηματολογίου και Χαρτογραφήσεων 
Ελλάδος (ΟΚΧΕ) και άλλες σχετικές διατάξεις» (Α' 141) 
και το άρθρο 1 (παρ. 3 και 4) του Ν.1772/1988 «Τροπο¬ 
ποίηση διατάξεων του Ν.1577/1985 «ΓΟΚ» και άλλες 
σχετικές διατάξεις» (Α'91). 

4. Τις διατάξεις του άρθρου 23 παρ. 1 εδ. ιδ' του Ν.1558/ 
1985 «Κυβέρνηση και Κυβερνητικά Όργανα» (Α' 137). 

5. Την 52368/2148/29.7.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γ ενικού Πολεοδομικού Σχεδίου (Γ.Π.Σ.) του πο- 
λεοδομικού συγκροτήματος των Δήμων Βόλου, Ν. Ιωνίας 
(Ν. Ιωνίας, Μελισσάτικα, Φυτόκο) και των Κοινοτήτων 
Αγριός, Ανακασιάς (Ανακασιά, Κήπια), Άνω Βόλου (Άνω 
Βόλος, Ιωλκός), Διμηνίου, Αλλης Μεριάς (Άλλη Μεριά, 
Γορίτσα) και Αγίου Ονουφρίου (Ν. Μαγνησίας) (Δ' 566), 
όπως τροποποιήθηκε με την 40464/26.5.1987 απόφαση 
του Υπουργού Περιβάλλοντος, Χωροταξίας και Δημοσίων 
Έργων «Τροποποίηση του Γενικού Πολεοδομικού Σχε¬ 
δίου (Γ.Π.Σ.) του πολεοδομικού συγκροτήματος των Δή¬ 
μων Βόλου, Ν. Ιωνίας (Ν. Μαγνησίας)» (Δ' 718). 


6. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

7. Την 69/1990 γνωμοδότηση του Κοινοτικού Συμβου¬ 
λίου Άνω Βόλου. 

β. Την 4/5.3.1991 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος Ν. Μαγνησίας. 

9. Τις διατάξεις του άρθρου 29Α του Ν.1558/1985, 
όπως αυτό προστέθηκε με το άρθρο 27 του Ν.2081 /1992 
(Α' 54), και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και ειδικότερα στον προϋπολογισμό του οι¬ 
κείου Ο.Τ.Α. 

10. Την 420/1993 γνωμοδότηση του Συμβουλίου της 
Επικρατίας, με πρόταση του Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας 8 «Καραγάτς» της Κοινότητας Άνω 
Βόλου (Ν. Μαγνησίας) με τον καθορισμό οικοδομήσιμων 
, χώρων, οδών, πεζοδρόμων κοινοχρήστων χώρων, παιδικής 
χαράς, πλατείας, χώρου αθλητικών εγκαταστάσεων και 
Ζώνης πρασίνου, όπως οι ρυθμίσεις αυτές φαίνονται στα 
τρία (3) σχετικά πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών με την 77360/1993 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διτυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής 
επιτρέπονται οι χρήσεις γενικής κατοικίας, σύμφωνα με το 
άρθρο 3 του από 23.2.1987 Π.Δ/τος (Δ' 166) και ειδικό¬ 
τερα: 

Κατοικία. 

- Ξενώνες μικρού δυναμικού μέχρι είκοσι (20) κλίνες 

- Εμπορικά καταστήματα (με εξαίρεση τις υπεραγορές 
και τα πολυκαταστήματα) 

- Εστιατόρια 

- Κτίρια εκπαίδευσης 

- Αναψυκτήρια 

- θρησκευτικοί χώροι 

- Κτίρια κοινωνικής πρόνοιας 

- Επαγγελματικά εργαστήρια χαμηλής όχλησης 

- Αθλητικές εγκαταστάσεις 

- Κτίρια γήπεδα στάθμευσης 

- Πολιτιστικά κτίρια (και εν γένει πολιτιστικές εγκατα¬ 
στάσεις). 

Άρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην παραπάνω περιοχή της οποίας εγκρίνεται 
το πολεοδομικό σχέδιο, επιβάλλεται προκήπιο πλάτους 
δύο μέτρων και πενήντα εκατοστών του μέτρου (2,50 μ.) 
και πέντε (5) μέτρων όπως φαίνεται στα ίδια διαγράμ¬ 
ματα. 

Άρθρο 5 

Τα ελάχιστα άρια εμβαδοϋ και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: Δέκα τέσσερα (14) μέτρα. 


Ελάχιστο εμβαδόν: Τριακόσια (300) τ. μ. υπό τις προϋ¬ 
ποθέσεις ότι στο οικοδομήσιμο τμήμα του οικοπέδου εγ- 
γράφεται κάτοψη κτιρίου με: 

Ελάχιστη επιφάνεια πενήντα (50) τ. μ. και 

Ελάχιστη πλευρά πέντε (5) μέτρα. 

2. Μέγιστο ποσοστό κάλυψης των οικοπέδων: Εβδομή¬ 
ντα τοις εκατό (70%) της επκρανεΐας τους. 

3. Συντελεστής δόμησης: Οκτώ δέκατα (0,8). 

4. Μέγιστο επιτρεπόμενο ύψος των ανεγερθησομένων 
κτιρίων: επτά μέτρα και πενήντα εκατοστά του μέτρου 
(7,50 μ.). 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΠΑΝΝΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΝΟΜΑΡΧΙΑ ΜΑΓΝΗΣΙΑ! 

ΔΙΕΥΘΥΝΣΗ ΠΟΛΕΟΔΟΜΙΑΣ ΚΤΙΙΑΤΙΑβΓΙΚΙ ΑΙΑΓΡΑΜΜΑ 



ί-ί-κοροιβ Μιρκατορι»η προβολή }0 -* 1-1000 


Κιντρικος μτοαμ&ρ,νος λ-0« οπ'Μηνβ 
Ο πιριμιτρικος π τραγωνιομος τον λογραμματος 

κ δ/, ο ία, 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











